A tervezett projekt bemutatása

* Projekt címe:  
  ClearDrive
* Rövid esettanulmány, amely bemutatja a problémát, amire a pályázók szoftveres megoldást keresnek:  
  Nagy tapasztalattal rendelkező, szegedi gépjárművezető oktató hívta fel a figyelmünket arra, hogy a mindennapi (szegedi) közlekedés során fellépő rendellenességek (veszélyek: kidőlt fa az úton, fa letört ága veszélyezteti a parkoló autókat; hibák: jelzőlámpa meghibásodott, úthibák, nem látszik az útfelfestés, nem látszik a tábla/lámpa; illetve illegális szemétlerakatok) bejelentése kizárólag telefonon keresztül lehetséges. Ezen felül valamennyi ezen problémák közül más-más fenntartóhoz tartozik, amelyek között magánszemélyek számára elérhető központi bejelentési lehetőség nincs, így nehezítve a hiba bejelentését, elhárítását. Ezt a problémát lenne hivatott az általunk tervezett szoftver áthidalni.

* Rövid leírás arról, hogy a tervezett szoftver hogyan fogja megoldani az ismertetett problémát:  
  A közlekedés résztvevői:
  + jelenteni tudják az utakon talált veszélyeket és hibákat (veszélyek: kidőlt fa az úton, fa letört ága veszélyezteti a parkoló autókat; hibák: jelzőlámpa meghibásodott, úthibák, nem látszik az útfelfestés, nem látszik a tábla/lámpa; illetve illegális szemétlerakatok),
  + tájékoztatva legyenek a közlekedési akadályokról az utakon,
  + megtervezzék a veszély- és hibamentes útvonalat,
  + a fenntartók gyorsan és hatékonyan tudják elhárítani a keletkezett hibákat.
* Az alkalmazás tervezett főbb képességei:
  + Veszélyek/akadályok bejelentése a hatóságoknak
  + Hibajegy státuszának követése
  + Tájékozódás az útviszonyokról
  + Fenntartóként jelentések felülvizsgálata
  + Továbbítás az illetékes szerveknek
  + Értesítések
* Kik lesznek az applikáció egyes felhasználói és mit csinálnak a rendszerben:  
  A közlekedési rendszer web, mobil és desktop felhasználói:  
  a közlekedés résztvevői:
  + sofőrök,
  + gyalogosok,

illetve a hivatalok valamint azok szakemberei:

* Csongrád Megyei Állami Közútkezelő KHT.
* Csongrád Megyei Közlekedési Felügyelet
* Közterület-felügyelet
* Szegedi Közlekedési Kft.
* Szegedi Környezetgazdálkodási Nonprofit Kft.
* MVM Lumen

A felhasználók feladatai a rendszerben:

* Közlekedés résztvevői: Jelentik az utakon észlelt veszélyeket, hibákat, zavaró tényezőket.
* Hivatalok: A jelentéseket felülvizsgálja és dönt azok kijavításáról.
* Szakembereket küldenek ki a helyszínre, annak érdekében, hogy kijavítsák a felülvizsgált hibákat (pl.: kidőlt oszlopok, nem működő közvilágítás, szemét összeszedése).
* Az applikáció tervezett felépítése:  
  *Web:*
  + Tájékozódás az útviszonyokról, naprakész térképen megjelölt pontokon láthatják a hiba típusát, majd rákattintva a részleteit
  + Bejelentés hatóságoknak és más felhasználóknak: hibajegyek => fényképek és/vagy videók feltöltése, szöveges hibabejelentés, térképen való helyszínmegjelölés típusokkal
  + Hibajegy útjának nyomon követése (vizsgálat alatt, elfogadva, elutasítva, megoldás alatt)
  + Statisztika: adott városok útviszonya viszonyítva az átlaghoz és bejelentések száma viszonyítva más felhasználókhoz

*Mobil:*

* + A webalkalmazás kiterjesztése mobil platformra
  + A mobil appon belül fénykép/videó készítése majd feltöltése
  + Felugró ablakban értesítést kap a felhasználó az alkalmazástól a hibajegy állapotával kapcsolatban
  + Hibajegy nyomonkövetése (vizsgálat alatt, elfogadva, elutasítva, megoldás alatt)
  + Adott helyzetünk által láthatjuk a körülöttünk lévő környezetet, problémákat

*Desktop(kizárólag intézmények számára):*

* + Hibajegyek felülvizsgálata (elfogadva, elutasítva, megoldásra vár, kiadva, megoldva)
* Liftbeszéd:  
  A közlekedést igénybe vevők számára, akik szeretnének gördülékenyebben közlekedni az országban a ClearDrive-al, egy közlekedésfelügyeleti szoftverrel, amely segítségével az utakon lévő hibákat, közlekedési akadályokat és észrevételeket jelenteni lehet. Nem úgy, mint a Waze ahol csak forgalmi információkról lehet tájékozódni, amelyek nem jutnak el a hatóságokhoz és általában nincs mindenhol megfelelően frissítve. Ezzel szemben a mi programunk a **ClearDive** teljesen ingyenes, a jelentés minden esetben hatósági felülvizsgálatra kerül és megfelelő időközönként frissítjük annak érdekében, hogy a közlekedés résztvevői időben tájékoztatva legyenek.